Document ID: 31998L0085

Komisijas Direktīva 98/85/EK
(1998. gada 11. novembris),
ar ko groza Padomes Direktīvu 96/98/EK par kuģu aprīkojumu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 20. decembra Direktīvu 96/98/EK par kuģu aprīkojumu [1] un jo īpaši tās 17.panta pirmo un otro ievilkumu,
(1) tā kā Padomes Direktīvā 96/98/EK starptautiskās konvencijas, ieskaitot 1974. gada SOLAS konvenciju, un testēšanas standarti kopā ar to grozījumiem ir tie, kas ir spēkā minētās direktīvas pieņemšanas dienā;
(2) tā kā SOLAS konvencijas un citu starptautisko konvenciju un jaunu testēšanas standartu grozījumi ir stājušies spēkā kopš minētās direktīvas pieņemšanas vai stāsies spēkā drīzumā;
(3) tā kā šajos dokumentos ir izklāstīti jauni noteikumi attiecībā uz aprīkojumu, kas uzstādāms uz kuģiem;
(4) tā kā attiecīgi būtu jāgroza Direktīva 96/98/EK;
(5) tā kā šajā direktīvā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Padomes Direktīvas 93/75/EEK [2], kurā jaunākie grozījumi izdarīti ar Komisijas Direktīvu 98/74/EK [3], 12. pantu,
IR PIEŅĒMUSI ŠO DIREKTĪVU.
1. pants
Ar šo Direktīva 96/98/EK ir grozīta šādi.
1. Direktīvas 2. pantu groza šādi:
a) minētā panta c) apakšpunktu aizstāj ar šo:
"c) "radiosakaru aprīkojums" ir aprīkojums, ko prasa 1974. gada SOLAS konvencijas IV nodaļa tādā redakcijā, kādā tā ir spēkā 1999. gada 1. janvārī, un glābšanas laivu un plostu divpusēja UĪV radiotelefona sakaru iekārta, ko paredz tās pašas konvencijas III nodaļas 6.2.1. noteikums;"
b) vārdus "šīs direktīvas pieņemšanas dienā" d) un n) apakšpunktā aizstāj ar "1999. gada 1. janvārī".
2. Direktīvas A pielikumu aizstāj ar šīs direktīvas pielikuma tekstu.
2. pants
1. Dalībvalstīs vēlākais līdz 1999. gada 30. aprīlim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Tās par to tūlīt informē Komisiju.
Kad dalībvalstis pieņem šos aktus, tajos ietver atsauci uz šo direktīvu vai pievieno šādu atsauci to oficiālajai publikācijai. Dalībvalstis nosaka metodes, kā veikt šādas atsauces.
2. Dalībvalstis dara zināmus Komisijai savu tiesību aktu noteikumus, ko tās pieņem jomā, kuru reglamentē šī direktīva.
3. pants
Šī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1998. gada 11. novembrī

Labels: 7
8
3
20